|  |
| --- |
|  **Свети Атанасиј** |
|  |
| 
Поглед на црквата |
| **македонска православна црква** |
| **Епархија** | Повардарска |
| **Архијерејско намесништво** | Кавадаречко |
| **Парохија** | Ваташка |
| Местоположба |
|  |
| **Координати** | 41°17′15.7″N 22°09′42.9″E﻿ / ﻿41.287694° СГШ; 22.161917° ИГД﻿ / 41.287694; 22.161917Координати: 41°17′15.7″N 22°09′42.9″E﻿ / ﻿41.287694° СГШ; 22.161917° ИГД﻿ / 41.287694; 22.161917 |
| **Место** | Бохула |
|  **Општина** | Кавадарци |
|  **Држава** | Македонија |
| Општи податоци |
| **Покровител** | Свети Атанасиј |
|  **Изградба** | 1879 |
|  **Завршено** | 1879 |
|  **Живопис** | 1879 |
|  **Зограф** | Вангел, Никола и Коста Анастасов од Крушево |
| Архитектонски опис |
|  **Архит. тип** | трикорабна |
|

**Свети Атанасиј** — главна селска црква во селото Бохула.

Црквата е сместена во долниот дел на селото, под самото сретсело.

Историја
--------

Црквата е изградена и зографисана во 1879 година. Ова го пишува во натписот над јужната врата од внатре и кој гласи:

>  „Ктитори и приложници Димко Иереа, Ризо Ното Неде Гоџобашија Стоја Атанаси Митруши Вангелович от село Терново Никола питроп Темелко мали големи из руку братија Ваггели Никола Костадини Атанасовиќ зуграфа от село Крушево в лето 1879 декември 20"
> 
> 
> 
>   
> 
> 
> 
>

Архитектура
-----------

Црквата претставува трикорабна, со тремови од јужната и од западната страна. Внатре корабите се покриени со дрвени таваници и се обоени.

### Фрескоживопис

Црквата е живописана во 1879 година, истата година кога е завршена, а царските двери кои се наоѓаат на иконостасот се изработени во копаница од 1870 година од непознат автор, а годината е запишана на левото крило во долниот дел. Имаат сличности со дверите во селската црква во Бунарче. На иконостасот има икони од XIX век, изработени од Петре Дебранец од село Тресонче.

На јужниот ѕид е едноставната композиција „Страшниот суд". Во просторот на прозорците се насликани „Св. Мина", „Св. Сава", „Св. Ѓорги Јанински", „Св. Тодор", „Св. Трифун" со срп и „Св. Нестор".

Во главниот кораб се насликани четворицата евангелисти. На северниот ѕид се сместени: „Врачарката", „Св. Илија" на колосници, Христос пред Пилат, Ругање Христово, Распетие, Погребение Христово и Воскресение Христово. Во втората зона се композициите: Јуда се беси, Предавство Јудино и Тајната вечера.

Во третата зона се неколку сцени: двајца светци примаат грозд од еден човек, Воскресение Лазарево и Влегување во Ерусалим.

Во другите простории на прозорците се претставени Св. Теодор, Св. Варвара. Св. Екатерина, Св. Меркурија и уште еден неидентификуван светец. Исус Христос е насликан во проскомидијата а во олтарната апсида Св. Василиј Велики, Св. Јован Златоуст, Св. Јован Богослов и Св. Кирил Александриски. Над овие архијереи е Богородица Ширшаја.

Во нишата на ѓаконикот е насликан архиѓакон Стефан. На западниот ѕид е претставен Св. Игнатиј со два лава, Св. Зосим и Марија Еѓипќанка и Страданието на Св. пророк Исаија.

Галерија
--------

* Камбанаријата на цркватаКамбанаријата на црквата
* Главниот влез во цркватаГлавниот влез во црквата
* Споредниот влез во цркватаСпоредниот влез во црквата
* Припратата на цркватаПрипратата на црквата
* Поглед на цркватаПоглед на црквата
* Апсидата на цркватаАпсидата на црквата
* Камбанаријата на цркватаКамбанаријата на црквата

Поврзано
--------

* Бохула
* Повардарска епархија
* Кавадаречко архијерејско намесништво
* Ваташка парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2 3 4  „Цркви во Ваташката парохија". Повардарска епархија. Посетено на 21 јануари 2018.
3. 1 2 3 4 5 6  „Културно и национално наследство на Кавадарци". *Институт за информатика*. Посетено на 21 јануари 2018.[*мртва врска*]

Надворешни врски
----------------

* Црква „Св. Атанасиј" - Бохула на Ризницата ?